钦定古今图书集成/历象汇编/庶征典/第182卷 > 《发蝗虫赴尚书省状》朱熹
## 钦定古今图书集成/历象汇编/庶征典/第182卷 > 《发蝗虫赴尚书省状》朱熹

本司近访闻得绍兴府累有飞蝗入境，即于正月初
五日差人前去探问。据兵士孙胜报，今到会稽县白
塔寺相对东山下有蝗虫数多，收拾得大者一篮，小
者一袋。其地头村人，皆称蝗虫，遇夜食稻。熹即今前
去看视，一面监督官吏打扑焚瘗，寻别具奏闻，须至
申闻者。

右其蝗虫，大小两色，各用紫袋盛贮。随状见到，谨具
申尚书省，伏乞敷奏施行。